STANOVY OBČIANSKEHO ZDRUŽENIA
„Združenie fanúšikov Babylonu 5“
 
I.
Všeobecné ustanovenia

1. Občianske združenie „Združenie fanúšikov Babylonu 5“ (ďalej len "združenie") je nepolitické, dobrovoľné, záujmové združenie občanov pôsobiacich na území Slovenskej republiky.
2. Sídlom združenia je Špačinská cesta 29, Trnava. 
3. Združenie je právnickou osobou v zmysle zákona č. 83/1990 Zb. v znení neskorších predpisov.
4. Hlavným cieľom združenia je:
- rozvoj online prehliadačovej hry http://b5game.icsp.sk (ďalej len „b5game – new age“,
- propagácia uvedenej online prehliadačovej hry, najmä prostredníctvom internetu, spoločenských akcií zameraných na sci-fi,
- všeobecná podpora činností zameraných na podporu a propagáciu online prehliadačovej hry b5game – new age ako aj seriálu Babylon 5,
- organizácia kultúrnych a spoločenských akcií pre členov združenia a pre nečlenov,
- vzdelávanie a prednášky o sci-fi a fantazijnej literatúre, kinematografii a kultúre.
5. Združenie navonok spolupracuje s organizáciami podobného zamerania, t.j. s tými, ktoré podporujú rozvoj sci-fi, alebo sa zaoberajú sci-fi témami na Slovensku.
6. Združenie v rámci svojej aktívnej činnosti na dosiahnutie stanovených cieľov môže uzatvárať zmluvy o súčinnosti s inými združeniami a nadáciami.
 
II.
Členstvo v združení
1. Členmi združenia sa môžu stať fyzické a právnické osoby na území SR, ktoré sa zaručujú dodržiavať stanovy združenia a budú aktívne napomáhať rozvoju združenia, ako aj prispievať na podporu združenia.
2. Členom združenia sa stáva každý, kto súhlasí so stanovami združenia, prehlási, že bude podporovať združenie a uhradí každoročný členský príspevok vo výške 5 EUR, slovom päť euro do 30.júna toho ktorého kalendárneho roka. 
3. Členstvo v združení je dobrovoľné, nikto nesmie byť nútený k združovaniu, k členstvu  v združení, ani k účasti na jeho činnosti. 
4. Členmi združenia sa môžu stať aj sponzori združenia.
5. Každý prijatý člen je oprávnený byť zapísaný do evidencie členov združenia.
6. Základnou povinnosťou každého člena je dodržiavať stanovy združenia. 
7. Členovia združenia majú právo podávať pripomienky k činnosti združenia adresované predstavenstvu združenia, avšak vždy písomnou formou. 
8. Zo združenia môže každý slobodne vystúpiť.
9. Člen je povinný podriadiť sa rozhodnutiu predsedu alebo správnej rady, pokiaľ tým nie sú dotknuté jeho práva.
10. Združenie prijme a zapíše do zoznamu členov združenia fyzické a právnické osoby, ktoré spĺňajú predpoklady uvedené v tomto článku najskôr po uhradení členského príspevku. Vstup člena do združenia musí schváliť predseda združenia. 
11. Člen môže byť zo združenia okamžite vylúčený ak:
a) člen združenia bol právoplatne odsúdený za úmyselný trestný čin,
b) člen združenia bol právoplatne odsúdený za trestný čin, ktorého sa dopustil pri    vykonávaní činnosti v združení,
c) členovi bolo uložené disciplinárne opatrenie pre obzvlášť hrubé porušenie povinnosti člena združenia.
d) člen konal proti činnosti a ideám združenia
12. Vylúčenie zo združenia alebo zrušenie členstva v združení podlieha schváleniu správnej rady.
13. Členovia prípravného výboru sa automaticky stávajú členmi združenia ak spĺňajú podmienky určené v tomto článku.
14. Ak člen koná v neprospech združenia alebo navonok poškodzuje záujmy združenia, môže predstavenstvo rozhodnúť o jeho vylúčení z evidencie členov.

III.
Práva a povinnosti členov združenia
 
1. Členovia združenia sú pri výkone činností v združení povinní:
a) dodržiavať všetky platné právne normy a predpisy týkajúce sa výkonu činnosti realizovaných v združení,
b) dodržiavať stanovy a ďalšie predpisy, ktoré podrobne ukladajú povinnosti členom združenia.
2. Členovia združenia majú právo plnohodnotne sa zúčastňovať činnosti združenia a taktiež voliť a byť volení do orgánov združenia a byť informovaní o zámeroch a aktivitách združenia. 
IV.
Orgány združenia
 
1. Orgánmi združenia sú:
 	a/ valné zhromaždenie členov
b/ predsedníctvo
c/ predseda
d/ správna rada
2. Valné zhromaždenie členov združenia je najvyšším orgánom združenia. Ostatné orgány sú ním volené.
3. Volebné obdobie orgánov združenia, ktoré sú volené valným zhromaždením, je štvorročné.
4. Funkcie v orgánoch združenia sú čestné a dobrovoľné. Za výkon funkcie nemôže byť poskytnutá žiadna odmena. Všetky činnosti orgánov združenia sú vykonávané bezodplatne.
V.
Zhromaždenie členov združenia
1. Valné zhromaždenie je najvyšší orgán združenia. Zúčastňujú sa ho všetci členovia združenia podľa stanov na základe pozvánky. Pozvánka môže mať písomnú alebo elektronickú podobu a môže byť doručená poštou, faxom alebo e-mailom.
2. Valné zhromaždenie je uznášania schopné, ak sa ho zúčastní 1/2 všetkých evidovaných členov združenia. Zvoláva ho predseda predstavenstva, spravidla 14 dní pred začiatkom jeho konania formou pozvánky. Ak valné zhromaždenie nie je uznášania schopné, zvolá predstavenstvo náhradné valné zhromaždenie v lehote do 30 dní odo dňa, kedy sa malo konať pôvodne zvolané valné zhromaždenie.
3. Na platnosť rozhodnutia je potrebný súhlas nadpolovičnej väčšiny prítomných členov.
4. V mimoriadnych prípadoch môže valné zhromaždenie zvolať predseda predstavenstva, a to na základe podnetu aspoň 2/3 členov združenia.
5. Valné zhromaždenie sa koná minimálne 1x ročne, spravidla po ročnej účtovnej uzávierke, čo však nie je podmienkou.  Všetky uznesenia prijíma valné zhromaždenie hlasovaním.
6. Valné zhromaždenie má právo:
-   schvaľovať stanovy združenia, volebný a rokovací poriadok
-   voliť a odvolávať členov predsedníctva
-   voliť a odvolávať predsedu a podpredsedu predsedníctva
-   voliť a odvolávať členov správnej rady
-   schvaľovať plán činnosti združenia na jedno ročné obdobie 
-   schvaľovať rozpočet na činnosť združenia
-   schvaľuje ročný príspevok členov (ďalej len členské) na činnosť združenia,
-   rušiť alebo meniť rozhodnutia Predsedníctva združenia
-  rozhoduje o ďalších veciach, ktoré si vyhradí.
7. Člen združenia môže písomne poveriť iného člena, aby ho zastúpil na Valnom zhromaždení združenia. Zastúpený člen sa považuje za prítomného. Maximálne však môže jeden člen zastupovať jedného iného člena.

VI.
Predsedníctvo 
1. Predsedníctvo riadi činnosť združenia a koná podľa pokynov predsedu. Za svoju činnosť sa zodpovedá valnému zhromaždeniu. 
2. Predsedníctvo plní uznesenia valného zhromaždenia, každoročne mu podáva správy o činnosti združenia. 
3. Predsedníctvo má minimálne troch členov. Schádza sa podľa potreby, ale minimálne 1x ročne. 
4. Predsedníctvo je uznášaniaschopné, ak sú prítomní všetci členovia predsedníctva. Na platnosť rozhodnutia je potrebný súhlas nadpolovičnej väčšiny členov predsedníctva. V prípade rovnosti hlasov rozhoduje hlas predsedu združenia.  
Predsedníctvo:
a) zvoláva valné zhromaždenie členov združenia,
b) vedie zoznam členov združenia,
c) spravuje majetok združenia,
d) informuje členov o činnosti združenia,
e) chráni a presadzuje záujmy členov združenia,
g) vykonáva ďalšiu činnosť pokiaľ nepatrí iným orgánom združenia.
Predsedníctvo združenia volí a odvoláva spomedzi svojich členov predsedu a podpredsedu združenia.
VII.
Predseda
Prislúcha mu:
a/ rozhodovať a riadiť schôdzu a prácu predsedníctva,
b/ riadiť a organizovať bežnú činnosť združenia v období medzi zasadaniami valného zhromaždenia,
c/ zvolávať a obsahovo pripravovať rokovanie valného zhromaždenia,
d/ podpisovacia právomoc na všetky úkony v mene združenia, pre ktoré je predpísaná písomná forma,
e/ je štatutárnym orgánom združenia,
Predseda koná v mene združenia samostatne. Pri právnych úkonoch vykonaných v písomnej forme pripojí k názvu združenia svoj podpis a funkciu.
Predsedu počas jeho neprítomnosti zastupuje podpredseda.
VIII.
Správna rada
1. Správna rada je kontrolným orgánom združenia, ktorý za svoju činnosť zodpovedá valnému zhromaždeniu. Členstvo v správnej rade je nezlučiteľné s členstvom v ďalších orgánoch združenia. 
2. Správna rada kontroluje činnosť združenia, upozorňuje predsedníctvo na nedostatky a navrhuje opatrenia na ich odstránenie. 
3. Správna rada kontroluje dodržiavanie stanov združenia. 
4. Správna rada má troch členov, ktorých volí valné zhromaždenie členov. 
Správna rada: 
a) kontroluje plnenie uznesení valného zhromaždenia členov združenia a činnosť predsedníctva združenia. Za týmto účelom má prístup ku všetkým dokladom združenia.
b) dohliada na riadny výkon činností vykonávaných v rámci združenia,
c) kontroluje hospodárenie združenia.
d) volí zo svojich členov predsedu, ktorý riadi činnosť správnej rady
e) je oprávnená požiadať predsedníctvo o zvolanie valného zhromaždenia členov v prípade, že v rámci svojej kontrolnej činnosti zistí také skutočnosti, ktoré sú dôležité pre samotnú činnosť združenia. Ak predsedníctvo nezvolá valné zhromaždenie členov združenia do 1 mesiaca odo dňa doručenia písomnej žiadosti správnej rady predsedníctvu, správna rada zvolá valné zhromaždenie členov združenia do jedného mesiaca od dňa uplynutia lehoty pre zvolanie valného zhromaždenia predsedníctvom.
IX.
Zásady hospodárenia
1. Hospodárenie v združení sa uskutočňuje podľa schváleného rozpočtu.
2. Zdrojmi majetku združenia sú:
- členské príspevky
- sponzorské dary od fyzických a právnických osôb
- prostriedky získané pri organizovaní rôznych aktivít v rámci cieľov činnosti združenia.
- dotácie a granty od právnických osôb
- výnosy z majetku a vlastnej činnosti, ktoré môžu byť použité len na podporu cieľov združenia
3. Za hospodárenie a vedenie účtovníctva združenia zodpovedá predsedníctvo združenia.

X.
Zánik združenia
1. O zániku združenia zlúčením alebo dobrovoľným rozpustením rozhoduje valné zhromaždenie. Likvidátora, ktorý vykoná likvidáciu podľa platných predpisov, vymenuje predsedníctvo. Likvidátor vykoná majetkové vysporiadanie združenia. Likvidátorom môže byť len člen združenia a len fyzická osoba.
2. Likvidátor najskôr vyrovná všetky dlhy a záväzky a s likvidačným zostatkom naloží podľa rozhodnutia valného zhromaždenia. 
3. Likvidátor oznámi zánik združenia do 15 dní po ukončení likvidácie Ministerstvu vnútra SR.
Združenie zaniká:
a) dobrovoľným rozpustením alebo zlúčením s iným združením,
b) právoplatným rozhodnutím Ministerstva vnútra o jeho rozpustení.
4. Pri zániku združenia právoplatným rozhodnutím Ministerstva vnútra SR o jeho rozpustení sa vykoná majetkové vysporiadanie. Majetkové vysporiadanie vykoná likvidátor určený ministerstvom. 
XI.
Záverečné ustanovenia
1. Stanovy boli vyhotovené v troch vyhotoveniach, dve vyhotovenia sú určené v zmysle zákona 83/1990 Zb. v znení neskorších predpisov pre Ministerstvo vnútra SR. Stanovy nadobúdajú účinnosť registráciou stanov združenia Ministerstvom vnútra SR.
2. Členovia prípravného výboru sa do konania valného zhromaždenia členov združenia stávajú členmi prvého predsedníctva. Ich funkčné obdobie končí dňom konania valného zhromaždenia členov združenia, kde budú zvolení nový členovia predsedníctva.

V Trnave dňa 28.2.2011